Diari Oficial de la Generalitat Valenciana


Sumari del DOGV 3116, del 06-11-1997 (1997/11789)

ACORD de 14 d'octubre de 1997, del Govern Valencià, pel qual s'esmena un error en la relació de beneficiaris de la línia de subvenció 2029 "Finançament de recursos destinats a l'ajuda humanitària", de l'annex de transferències corrents del programa 134.10 "Cooperació Internacional al Desenvolupament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3116

Data del DOGV
:   06-11-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11983


Organisme emissor
:   Conselleria d'Economia, Hisenda i Administració Pública

Tipus de document
:   Acord

3711 ACORD de 14 d'octubre de 1997, del Govern Valencià, pel qual s'esmena un error en la relació de beneficiaris de la línia de subvenció 2029 "Finançament de recursos destinats a l'ajuda humanitària", de l'annex de transferències corrents del programa 134.10 "Cooperació Internacional al Desenvolupament. [97/X11402]
  
El Govern Valencià, en la reunió del dia 14 d'octubre de 1997, adoptà l'acord següent:
  
Per Resolució del conseller d'Economia i Hisenda de data 25 de novembre de 1996 es va autoritzar la inclusió, en l'annex de transferències corrents del programa 134.10 "Cooperació Internacional al Desenvolupament, d'una línia de subvenció denominada "Finançament de recursos destinats a l'ajuda humanitària", per a proporcionar ajuda humanitària, alimentària i sanitària per als refugiats de la zona africana dels Grans Llacs, mitjançant la subscripció de convenis entre la Generalitat Valenciana i set entitats sense finalitat de lucre amb seu o delegació permanent en la Comunitat Valenciana i amb implantació directa en aquesta zona.
  
En l'annex esmentat es va incloure, per error, entre les entitats beneficiàries, Cáritas Española en compte de Càritas Diocesanes de València, quan era aquesta última la que figurava en la documentació de la proposta i amb la qual es va subscriure el conveni de col·laboració corresponent.
  
En aquest exercici i per tal d'afrontar les actuacions d'ajuda al tercer món iniciades en 1996 i anul·lades en la liquidació d'aquest per no haver estat executades, el Govern Valencià, per Acord de 13 de maig, autoritzà un increment dels crèdits consignats en els capítols IV i VII del programa esmentat, i la inclusió, reobrint les línies habilitades en 1996 i amb les mateixes dades descriptives que hi figuraven, amb la qual cosa s'ha reproduït l'error abans assenyalat.
  
En conseqüència i per tal d'esmenar l'error en la relació de beneficiaris de la línia subvenció 2029 "Finançament de recursos destinats a l'ajuda humanitària", el Govern Valencià, a proposta del conseller d'Economia, Hisenda i Administració Pública,
  
ACORDA
  
Modificar la relació de beneficiaris de la línia de subvenció 2029 "Finançament de recursos destinats a l'ajuda humanitària" en els termes següents:
  
On diu: Cáritas Española; ha de dir: Càritas Diocesanes de València.
  
València, 14 d'octubre de 1997
  
El conseller secretari del Govern Valencià,